Η νέα σχολική χρονιά

Αγαπητοί γονείς,

Με την ευκαιρία της έναρξης της νέας σχολικής χρονιάς οι δάσκαλοι/οι δασκάλες του σχολείου και η διευθυντική ομάδα σας εύχονται υγεία και οικογενειακή ευτυχία. Θα καταβάλουμε κάθε δυνατή προσπάθεια για την επιτυχία των στόχων του σχολείου, για πρόοδο και προκοπή των παιδιών μας.

Θα θέλαμε να σας ενημερώσουμε για τα πιο κάτω θέματα για την εύρυθμη και αποτελεσματική λειτουργία του σχολείου μας:

1. Προσέλευση παιδιών:

* Τα παιδιά θα πρέπει να βρίσκονται στο σχολείο κάθε πρωί στις 7:30π.μ. και όχι αργότερα από τις 7:40π.μ. Καθυστερημένη άφιξη των παιδιών στην τάξη δημιουργεί προβλήματα τόσο στο ίδιο το παιδί όσο και στους συμμαθητές του, που αποσπώνται από το μάθημα.
* Η παρουσία των παιδιών στο σχολείο πριν από τις 7:30π.μ. πρέπει να αποφεύγεται για τη δική τους ασφάλεια.

2. Αποχώρηση των παιδιών:

* Τα παιδιά μένουν στο σχολείο για όσο χρόνο προβλέπει το ωρολόγιο πρόγραμμα, δηλαδή μέχρι τη 1:05μ.μ. Όταν σχολάσουν στη 1:05μ.μ., παρακαλούμε να φροντίζετε για την *έγκαιρη παραλαβή τους από το σχολείο.*
* Αν κάποιο παιδί, για λόγους υγείας ή άλλους λόγους, χρειάζεται να αποχωρήσει προτού τελειώσουν τα μαθήματα, θα πρέπει να ενημερώνεται τόσο ο δάσκαλος, όσο και ο/η γραμματέας του σχολείου. Νοείται πως σε τέτοια περίπτωση κάποιος από τους γονείς ή άλλο στενά συγγενικό πρόσωπο θα συνοδεύει το παιδί.

1. Σχολική τσάντα: Η σχολική τσάντα πρέπει να περιέχει μόνο τα βιβλία της ημέρας. Τα βιβλία που δε χρειάζονται να μένουν στο σπίτι, για να αποφεύγονται προβλήματα στη σπονδυλική στήλη των παιδιών από το υπερβολικό βάρος.
2. Απουσίες παιδιών: Σε περίπτωση απουσίας κάποιου παιδιού οι γονείς να ενημερώνουν έγκαιρα το σχολείο τηλεφωνικώς ή γραπτώς.
3. Επικοινωνία: Το σχολείο επικοινωνεί μαζί σας με ανακοινώσεις που μπαίνουν στον « Φάκελο Επικοινωνίας».
4. Γονείς στο σχολείο:

* Οι επισκέψεις σας στο σχολείο, για να ενημερωθείτε για την πρόοδο του παιδιού σας, κρίνονται απαραίτητες. Γι’ αυτό θα σας σταλεί σύντομα το πρόγραμμα επισκέψεων, όπου θα μπορείτε να συναντιέστε με τους δασκάλους των παιδιών σας.
* Το πρωί παρακαλούμε να αφήνετε το παιδί σας σε μια από τις εισόδους του σχολείου και να μην το συνοδεύετε ως την τάξη.

ΚΑΛΗ ΣΧΟΛΙΚΗ ΧΡΟΝΙΑ